Tihti arvatakse, et suurenenud küttekulud on tingitud kütteseadmetest, kuid enamjaolt on põhjuseks hoopis hoone ehituskonstruktsioon ja ka inimeste vale käitumine. Sageli püütakse vähendada küttekulusid ruumide sisetemperatuuri alandades ning seda eriti hoonetes, kus puudub võimalus küttevee temperatuuri reguleerimiseks aga ka selle  olemasolul. Ruumi temperatuuri alandatakse kas katla küttevee temperatuuri juhttermostaadiga või halvimal juhul kütuse etteande vähendamisega vastavaid algteadmisi omava isiku poolt.